text: À Verde Coste moult lié furent ;
   Car par raison estre le durent.
   Savoir poez k'au miex qu'il sorent
   Li firent d'onnour kan qu'il porent.
   PageV02P087
   De cuer lie et joiant le virent.
   Après souper couchier le firent.
   Cele nuit se jut en son lit.
   Là il ot moult pou de delit ;
   Car en moult grant pensée estoit
   En quel maniere miex porroit
   De cele nouvele savoir
   Qu'il amoit de cuer sans mouvoir.
  